RML พุ่งเกือบ 10% รับข่าว CGH ซื้อหุ้นต่อ KTAM รวมถือ 12.18% ขึ้นแท่นผถห.ใหญ่อันดับ2
RML พุ่งเกือบ 10% รับข่าว CGH ซื้อหุ้นต่อ KTAM รวมถือ 12.18% ขึ้นแท่นผู้ถือหุ้นใหญ่อันดับ 2 ล่าสุด ณ เวลา 10.32 น. อยู่ที่ 1.14 บาท บวก 0.10 บาท หรือ 9.62% สูงสุดที่ 1.19 บาท ต่ำสุดที่ 1.11 บาท ด้วยมูลค่าซื้อขาย 100.84 ล้านบาท
12 ก.พ. 2561

ผู้สื่อข่าวรายงานว่า ราคาหุ้น บริษัท ไรมอน แลนด์ จำกัด (มหาชน) หรือ RML ล่าสุด ณ เวลา 10.32 น. อยู่ที่ 1.14 บาท บวก 0.10 บาท หรือ 9.62% สูงสุดที่ 1.19 บาท ต่ำสุดที่ 1.11 บาท ด้วยมูลค่าซื้อขาย 100.84 ล้านบาท

ทังนี้ ราคาหุ้น RML ปรับตัวขึ้นแรง คาดว่ามีสาเหตุมาจากการเข้าซื้อหุ้นของบริษัท คันทรี่ กรุ๊ป โฮลดิ้งส์ จำกัด (มหาชน) หรือ CGH จำนวน 250 ล้านหุ้น คิดเป็นสัดส่วน 6.99% ที่ราคาหุ้นละ 1.10 บาท รวมเป็นเงินทั้งสิ้น 275 ล้านบาท จากกองทุนเปิดไทยทวีทุน 2 ซึ่งมี บริษัทหลักทรัพย์จัดการกองทุน กรุงไทย จำกัด (มหาชน) หรือ KTAM เป็นผู้บริหารจัดการ ส่งผลให้ CGH ถือครองหุ้นสามัญ RML เพิ่มเป็น 435.4 ล้านหุ้น หรือคิดเป็นสัดส่วน 12.18%
โดยการเข้าซื้อหุ้นดังกล่าว เป็นรายการซื้อขายหุ้นบิ๊กล็อต RML เมื่อวันที่ 9 ก.พ. จำนวน 250 ล้านหุ้น ราคาเฉลี่ยหุ้นละ 1.10 บาท รวมมูลค่า 275 ล้านบาท
ทั้งนี้จากการสำรวจข้อมูลของ “ผู้สื่อข่าว” พบว่า ภายหลังจากทำรายการ CGH จะขึ้นเป็นผู้ถือหุ้นอันดับที่ 2 ของ RML ทันที อย่างไรก็ตามหากมีข้อมูลในเรื่องดังกล่าวเพิ่มเติม “ข่าวหุ้นธุรกิจออนไลน์” จะรายงานให้ทราบในครั้งต่อไป
โครงสร้างผู้ถือหุ้นใหญ่อันดับที่ 1-5 ของ RML มีดังนี้
(ภาพรวมข้อมูลผู้ถือหุ้น ณ วันที่ 04/05/2560)